Mesmo encara que a vegadas se sinyalan como troles contenius utils y usuarios productivos, o consenso cheneral ye que l'actividat tipica d'os troles beneficia solament a istos y a os cazadors, y que no debe permitir-se en garra foro. A mayoría d'os foros refusa l'afirmación que os troles puros y intencionaus acacen bella fin util. Se sabe de qualques troles que han intentau provocar o borrau de discusions completas, o que ha serviu de reforzo negativo ta os usuarios inexpertos y aduyau a reducir a cantidat de spam en grans foros de discusión. En muitos casos, os troles pueden levar a l'administrador u moderadors d'un foro a adhibir a iste mecanismos que apreviengan as accions d'istos. Encara que isto puede estar considerau como una millora d'o foro, no ye menos cierto que tals ferramientas no s'habrían amenestiu de no haber troles.